สวัสดีครับ ผมป่วยโรคลิ้นหัวใจรั่วที่(TOF)ครับ อายุ24แล้ว แต่ร่างกายไปโตไปตามวัยครับ หนักแค่30 สูง150 ผมเลยอยากไปรักษาที่รพ.ศิริราชครับเพราะมีคนแนะนำมา ซึ่งอาการเขาค่อนข้างเหมือนผมแล้วไปรักษาที่รพ.ศิริราชแล้วอาการดีขึ้น ร่างกายสมบูรณ์แข็งแรงดี ผมเลยอยากไปรักษาบ้างครับ แต่ฐานะทางบ้านค่อนข้างยากจนไม่มีเงินค่ารักษา ผมอยากถามว่าผมใช้สิทธิ์การรักษาอะไรได้บ้างครับ ผมเริ่มเป็นโรคนี้มาตั้งแต่อายุ5เดือน รักษาที่รพ.ศูนย์อุดรธานีและรพ.ศรีนครินทร์ขอนแก่น แต่ตอนนั้นบอกว่ายังผ่าไม่ได้เพราะยังเล็กอยู่หรือผ่าแล้วอาจไม่ดีขึ้น อายุ12ที่อุดรบอกว่าผ่าไม่ได้ ผ่าไปก็ไม่ดีขึ้น แต่ถ้าอยากผ่าจริงๆให้ไปกรุงเทพฯ จนถึงตอนนี้ผมทำได้แค่ทานยาเท่านั้นครับ ผมอยากลองไปรักษา ให้มันดีขึ้นสักนิดก็ยังดี ผมอยากให้ร่างกายโตขึ้นกว่านี้ครับ ผมอยากทำงาน
สวัสดีครับ โรคนี้ ควรจะต้องผ่าตัดหัวใจที่ รพ รร แพทย์ครับ ปกติตามโครงการ 30 บาท ต้องไปที่ รพ ประจำจังหวัดของก่อน ไม่แน่ใจว่าเป็น รพ ศูนย์อุดรหรือไม่ครับ ให้คุณ เขาทำหนังสือส่งตัวมารักษาที่ รพ ศิริราช ครับ เมื่อ รพ ศิริราช ได้รับแล้วจะส่งไปพบกับแพทย์โรคหัวใจเพื่อการผ่าตัดให้ครับ ถ้า รพ ไม่ยอมทำหนังสือส่งตัวให้ ลองโทรศัพท์ปรึกษา สำนักงานหลักประกันสุขภาพแห่งชาติ หมายเลข 1330 ได้ตลอด 24 ชม ครับ เขาจะขอข้อมูลการรักษาเบื้องต้น ชื่อ นามสกุล หมายเลขบัตรประจำตัว ถ้ารักษาที่ศิริราช ไม่ต้องกังวลเรื่องค่ารักษาพยาบาล เพราะ รพ จะเรียกเก็บกับ สำนักงานหลักประกันสุขภาพ เองครับ ไม่ต้องจ่าย นอกจากห้องพิเศษ